# Carlos Sainz

### De Viquipèdia

| Portal: Ral·lis Articles relacionats amb Ral·lis

Carlos Sainz és un corredor de ral·lis espanyol que va nèixer a Madrid, Espanya el 12 d'abril del 1962. Va ser campió del Campionat Mundial de Ral·lis els anys 1990 i 1992, ambdós anys pilotant un Toyota Celica WRC.

## [edita] Campió del Mundial de Ral·lis

El juny del 1990 Carlos Sainz va guanyar el seu primer ral·li del campionat mundial, concretament al Ral·li d'Acròpolis, i també aquell any es va proclamar campió del món. El 1992 va tornar a guanyar el campionat. En aquella època corria amb l'equip Toyota i conduïa un Toyota Celica. Després va deixar aquest equip per un problema entre el patrocinador personals (Repsol) i el de Toyota (Castrol) i llavors va disputar el mundial amb un Lancia Delta que no va ser desenvolupat en tota la temporada, amb la qual cosa va obtenir els pitjors resultats de tota la seva història professional.

El 1994 i 1995 va córrer per Subaru, i va arribar a la última prova del campionat, el Ral·li de la Gran Bretanya, amb opcions de quedar campió, però en les dues ocasions no ho va aconseguir. En un cas per una sortida de pista i en l'altre perquè Colin McRae va guanyar aquest ral·li.

El 1996 i 1997 va córrer per Ford amb un Ford Escort Cosworth i el 1998 va tornar a Toyota, on es va quedar fins el 1999. El 1998 Carlos Sainz va perdre el campionat a 500 metres del final de l'últim tram de l'últim ral·li en trencar-se-li una viela. Aquest moment va ser captat per totes les càmeres de televisió, ja que el primer que passés la línia de meta en aquest últim tram es proclamaria campió, en un mundial en que diversos corredors tenien oportunitats fins a la última etapa.

El 2000, 2001 i 2002 va tornar a Ford i va conduir un Ford Focus, mentre que el 2003 i el 2004 va córrer per Citroën, on es va retirar del Campionat Mundial de Ral·lis.

## [edita] Rècords

Carlos Sainz és el pilot que més ral·lis del mundial ha disputat, el segon que més victòries ha obtingut (26), el que més podis ha aconseguit, i el de major nombre de ral·lis diferents guanyats. Fou també el primer pilot no escandinau en guanyar el Ral·li de Finlàndia, cosa que no havia ocorregut en els 40 anys d'existència d'aquesta proba.

Tot i la seva retirada oficial a finals del 2004, el 2005 va realitzar dues participacions a petició de Citroën: el Ral·li d'Acròpolis a Grècia i el Ral·li de Turquia. L'objectiu d'aquestes participacions va ser ajudar a sumar punts a Citroën, ja que el seu conductor Duval no era capaç d'acabar els ral·lis. Així va aconseguir acabar quart al Ral·li de Turquia i tercer al Ral·li d'Acròpolis, on havia guanyat el seu primer ral·li del campionat mundial l'any 1990.

Durant el 2005 va anunciar que s'incorporaria a l'equip Volkswagen per a participar al Ral·li Dakar del 2006. Va quedar onzè i va guanyar quatre etapes. Actualment es assessor de la Reial Federació Espanyola d'Automobilisme.

Carlos Sainz es va presentar amb Villar Mir a la candidatura per la presidència del Reial Madrid; després de la dimissió de Fernando Martín, el 26 d'abril del 2006.

## [edita] Enllaços externs

- Pàgina Web Oficial (castellà)
- Museu de l'automòbil de Sils Museu on s'exposa el Ford Sierra Cosworth amb el qual Carlos Sainz va guanyar el campionat d'Espanya de Ral·lis el 1987.

Obtingut de "http://ca.wikipedia.org../../../c/a/r/Carlos_Sainz_dc0d.html"

Categories: Pilots del Campionat Mundial de Ral·lis | Esportistes espanyols

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Eesti
- Suomi
- Français
- Galego
- 日本語
- Nederlands
- Polski
- Svenska